लक्ष्मीसागर वार्ष्णेय
लक्ष्मीसागर वार्ष्णेय (जन्म: अगस्त 1915 ई॰ – मृत्यु:) हिंदी आलोचक, इतिहासकार, अनुवादक, सम्पादक और कोशकार थे। हिंदी साहित्य का इतिहास इनके अध्ययन का प्रमुख क्षेत्र रहा है। इन्होंने गार्सां द तासी द्वारा फ़्रांसीसी भाषा में लिखे गए हिंदी साहित्य के प्रथम इतिहास "इस्तवार द ल लितरेत्यूर ऐंदूई ऐ ऐँदूस्तानी" (प्रथम संस्करण दो भागों में 1839 और 1847 ई॰) का हिंदी भाषा में अनुवाद "हिंदुई साहित्य का इतिहास" (1953 ई॰) नाम से किया। खड़ी बोली हिंदी तथा ईस्ट इंडिया कंपनी की भाषा संबंधी नीति का विशद अध्ययन "फ़ोर्ट विलियम कॉलेज" (1947 ई॰) में प्रस्तुत किया गया।